|  |  |  |
| --- | --- | --- |
| BOSNA I HERCEGOVINAFEDERACIJA BOSNE I HERCEGOVINEZENIČKO-DOBOJSKI KANTONOPĆINA ZAVIDOVIĆIOPĆINSKI NAČELNIK |  | **NACRT** |

Broj: 02-23-150/18-AP-2

Datum: 18.01.2018. godine

Na osnovu člana 37. stav 7. i 8. Zakona o prostornom uređenju i građenju („Službene novine ZDK“, broj: 1/14 i 4/16), člana 25. stav 1. tačka 5. Statuta općine Zavidovići (Službeni glasnik općine Zavidovići“, broj: 5/2008 i 5/a/2008) i Saglasnosti na Nacrt izmjena i dopuna Regulacionog plana «CENTAR III» Zavidovići koju je daloMinistarstva za prostorno uređenje, promet i komunikacije i zaštitu okoline Zeničko-dobojskog kantona – Kantonalni zavod za urbanizam i prostorno uređenje broj:\_\_\_\_/18 od \_\_.01.2018. godine, Općinsko vijeće Zavidovići na \_\_. sjednici održanoj \_\_.01.2018. godine, donijelo je

O D L U K A

o izmjeni i dopuni Odluke o provođenju Regulacionog plana „CENTAR III“ Zavidovići

Član 1.

U Odluci o provođenju Regulacinog plana „CENTAR III“ Zavidovići, („Službeni glasnik općine Zavidovići“, broj: 10/03 i 2/10), član 2. mijenja se i glasi:

„Član 2.

Plan je provedbeni dokument koji se sastoji od tekstualnog i grafičkog dijela sa slijedećim sadržajem:

 TEKSTUALNI DIO

 1) Izvod iz urbanističke osnove

1. Projekcija izgradnje i uređenja prostora
2. Odluka o provođenju izmjena i dopuna Regulacionog plana

 GRAFIČKI DIO

1) Granica obuhvata Regulacionog plana „Centar III“ 1:1000

2) Postojeće stanje (ORTOPHOTO) 1:1000

3) Urbanističko rješenje – sintezni prikaz 1:1000

4) Regulacione i građevinske linije 1:1000

 5) Planirana parcelacija po lokalitetima 1:500 i 1:250

 Član 2.

U članu 11. iza stava (6) dodaje se novi stav (7) i (8) i (9) koji glase:

„(7) Na grafičkom prilogu broj 5. prikazan je prijedlog nove parcelacije. Na grafičkom

prilogu broj 5. različitom bojom su tretirane novoformirane parcele kojima su označeni kao lokaliteti sa njihovom površinom.

(8) Planirane nove parcele sa namjenom i površinom prikazane su i u tabelarnom prilogu

„Planirana parcelacije“.

TABELARNI PREGLED NOVIH GRAĐEVINSKIH PARCELA

|  |  |  |  |  |
| --- | --- | --- | --- | --- |
| **Broj parcele** | **lokalitet** | **površina(**m2**)**  |  | **namjena**  |
| 4/13  | 1 | 267 | STAMBENO-POSLOVNA |
| 4/14 | 1 | 94 | STAMBENO-POSLOVNA |
| 4/15 | 1 | 9,2 | STAMBENO-POSLOVNA |
| 4/16  | 1 | 150 | STAMBENO-POSLOVNA |
| 4/17  | 1 | 122 | STAMBENO-POSLOVNA |
| 3/9  | 3 | 20 | POSLOVNA |
| 3/14  | 3 | 7,8 | POSLOVNA |
| 5/14  | 6 | 32,2 | POSLOVNA |
| 5/15  | 6 | 5,4 | POSLOVNA |
| 5/16  | 6 | 9,4 | POSLOVNA |
| 5/17  | 7 | 35 | POSLOVNA |
| 5/18  | 7 | 23,58 | POSLOVNA |
| 5/19  | 7 | 19,6 | POSLOVNA |
| 8/3  | 8 | 3,6 | POSLOVNA |
| 8/4  | 8 | 4,0 | POSLOVNA |
| 8/5  | 8 | 12,1 | POSLOVNA |
| 8/6  | 8 | 50,68 | POSLOVNA |

(9) Iz dosadašnjeg tabelarnog prikaza brišu se sljedeće parcele:

TABELARNI PREGLED GRAĐEVINSKIH PARCELA KOJE SE BRIŠU

|  |  |  |  |  |
| --- | --- | --- | --- | --- |
| **Broj parcele** | **lokalitet** | **površina(**m2**)**  |  | **namjena**  |
| 3/9  | 4 | 1399,9 | STAMBENO-POSLOVNA |
| 3/10 | 4 | 885,4 | STAMBENO-POSLOVNA |
| 4/11 | 1 | 327,69 | STAMBENO-POSLOVNA |
| 4/10 | 1 | 621,51 | STAMBENO-POSLOVNA |
| 4/9 | 1 | 649,67 | STAMBENO-POSLOVNA |
| 4/8 | 1 | 759,29 | STAMBENO-POSLOVNA |
| 4/2 | 1 | 197,37 | POSLOVNA |

Član 3.

 Ova Odluka stupa na snagu osmog dana od dana objavljivanja u „Službenom glasniku općine Zavidovići“.

 PREDSJEDAVAJUĆI

 OPĆINSKOG VIJEĆA

 Redžo Seferović

OBRAZLOŽENJE

PRAVNI OSNOV ZA DONOŠENJE ODLUKE

U članu 37. stav 7. i 8 . Zakona o prostornom uređenju i građenju („Službene novine ZDK“, broj: 1/14 i 4/16) propisano je: „Detaljne planske dokumente donosi Skupština kantona, odnosno općinsko vijeće, u zavisnosti od nivoa nadležnosti za donošenje tog planskog dokumenta. Detaljni planski dokument sa odlukom o usvajanju (donošenju) i odlukom o provođenju istog, objavljuje se u „Službenim novinama Zeničko – dobojskog kantona“, odnosno u službenom glasniku općine”.

Članom 42. stav (5) Zakona o prostornom uređenju i građenju («Službene novine Zeničko – dobojskog kantona» definisano je: «Postupak izmjene planskog dokumenta vrši se po postupku i na način predviđen za izradu i donošenja tog planskog dokumenta”. Članom 47. stav (5) utvrđeno je: «Dužina javne rasprave ovisi o vrsti dokumenta i definisana je odlukom iz člana 42. ovog zakona. Javni uvid za planske dokumente iz nadležnosti Kantona ne može trajati kraće od 60 dana niti duže od 90 dana. Javni uvid u planske dokumente iz nadležnosti općina može trajati: za prostorni plan i urbanistički plan najmanje 30, a najviše 60 dana, a za detaljne planske dokumente do 30 dana.

Također je članom 57. Uredbe o jedinstvenoj metodologiji za izradu planskih dokumenata («Sl. novine FBiH» broj 63/04, 50/07 i 50/10) definisano da postupak izrade Regulacionog plana obuhvata dvije faze: a) priprema i izrada urbanističke osnove (sa usvajanjem osnovne koncepcije izgradnje i uređenja prostorne cjeline), b) izrada prednacrta, nacrta i prijedloga Regulacionog plana.

RAZLOZI DONOŠENJA ODLUKE

Prostor obuhvata Regulacionog plana „Centar III“ Zavidovići predstavlja dio gradskog središta u kome je potrebno usaglasiti opšte i privatne interese sa ciljem planske izgradnje i stvaranja urbanistički oblikovanog prostora privlačnog za boravak i življenje građana.

Inicijativu za izmjenu i dopunu Regulacionog plana ''Centar III'' Zavidovići podnijeli su : Kućni savjet zgrade ''Zema –Samoizbor'' , Kalabić Amira za proširenje poslovnog prostora u Naselju ''Centar'' i Tursić Sifet kao korisnik postojećeg objekta u kome obavlja trgovačku djelatnost. Nakon održane javne rasprave 17.03.2017. godine i donošenja Odluke o pristupanju izradi izmjena i dopuna Regulacionog plana ''Centar III'', svoje zahtjeve dostavili su: Smailović Adis, NOVI CENTAR DD Zavidovići, Suljić Maid, JP „ŠPD ZDK“ d.o.o. Zavidovići, Kurtalić Asim i Kurtalić Šemsa, Kadić Smail, Avdić Amira, Salih Ćosić, Muratagić Vahida, Sinković Alen, Hamzić Edin, Žilić Aldin i Muharemović Muharem.

Nadležna služba organizovala je nekoliko radnih sastanaka u periodu od 28.08.2017. godine do 06.11.2017. godine u zgradi općine Zavidovići kako bi dostavljene pismene primjedbe i prijedloge razmotrila sa Nosiocem izrade planskog dokumenta. Nakon što su podnešeni zahtjevi razmatrani utvrđen je nacrt Odluke o provođenju izmjena i dopuna Regulacionog plana ''Centar III'' Zavidovići.

FINASIJSKA SREDSTVA POTREBNA ZA PROVOĐENJE ODLUKE

 Za provođenje ove odluke nije potrebno planirati sredstva u Budžetu općine Zavidovići.

 OPĆINSKI NAČELNIK

 mr.sci. Hašim Mujanović

Obradio: \_\_\_\_\_\_\_\_\_\_\_\_\_\_\_\_\_\_

 (Nihada Huseinović)

Kontrolisao: \_\_\_\_\_\_\_\_\_\_\_\_\_\_\_\_\_

 (Remzo Sinanović)